
	2026. gada 29. oktobrī



    20.
Par nosaukuma Liepziedu iela piešķiršanu jaunveidojamai ielai Ogrē un adreses piešķiršanu zemes vienībām 

Zemgales rajona tiesas Ogresgala pagasta zemesgrāmatas nodalījumā Nr. 100000630833 ierakstīts nekustamais īpašums “Petūniju iela 13”, kadastra numurs 7480 003 1298, kas sastāv no zemes vienības, kadastra apzīmējums 7480 003 1285, platība 1,0353 ha (turpmāk - Zemes vienība). Īpašuma tiesības nostiprinātas sabiedrībai ar ierobežotu atbildību “Reico”, vienotais reģistrācijas numurs 40203417170 (turpmāk – Īpašnieks).
Valsts zemes dienesta Nekustamā īpašuma valsts kadastra informācijas sistēmā reģistrēts nekustamais īpašums “Petūniju iela 13”, kadastra numurs 7480 003 1298 (turpmāk – Nekustamais īpašums), kas sastāv no zemes vienības, kadastra apzīmējums 7480 003 1285.
Saskaņā ar Ogres novada pašvaldības (turpmāk – Pašvaldība) 2024. gada 27. marta saistošo noteikumu Nr. 6/2024 “Lokālplānojuma zemes vienībai Petūniju ielā 13, Ogrē, Ogres nov. Teritorijas izmantošanas noteikumi un Grafiskā daļa” (turpmāk – SN6/2024) 2. pielikumu “Zemes vienības teritorijas funkcionālais zonējums” Zemes vienībai mainīts funkcionālais zonējums no “Lauksaimniecības teritorijas (L)” uz “Savrupmāju apbūves teritorija (DzS 9)” un “Transporta infrastruktūras teritorija (TR 8)”.
Atbilstoši SN6/2024 lokālplānojuma risinājumam un pēc Īpašnieka pasūtījuma,  sabiedrība ar ierobežotu atbildību “Latvijasmernieks.lv”, vienotais reģistrācijas Nr. 40003783960, juridiskā adrese: Eduarda Smiļģa iela 2A, Rīga, LV-1048, izstrādāja zemes ierīcības projektu Nekustamā īpašuma Zemes vienībai (turpmāk – Zemes ierīcības projekts) un 2026. gada 28. jūlijā Pašvaldībā iesniedza Zemes ierīcības projektu tā apstiprināšanai, reģistrācijas Nr. 2-4.1/3951.
Zemes ierīcības projekts apstiprināts ar Pašvaldības Centrālās administrācijas Nekustamo īpašumu pārvaldes nodaļas 2026. gada 21. septembra lēmumu Nr. 10-2.2/73 “Par zemes ierīcības projekta apstiprināšanu nekustamā īpašuma “Petūniju iela 13” zemes vienībai ar kadastra apzīmējumu 7480 003 1285, Ogrē, Ogres novadā”.
Saskaņā ar Zemes ierīcības projektu Zemes vienību plānots sadalīt astoņās (8) zemes vienībās, no kurām “Savrupmāju apbūves teritorijā (DzS 9)” plānots izveidot septiņas (7) zemes vienības, kadastra apzīmējumi: 7480 003 1310; 7480 003 1311; 7480 003 1312; 7480 003 1313; 7480 003 1314; 7480 003 1315; 7480 003 1316; savukārt “Transporta infrastruktūras teritorijā (TR 8)” ielai plānots izdalīt atsevišķu zemes vienību, kadastra apzīmējums 7480 003 1317 (turpmāk – Jaunveidojamā zemes vienība).
Atbilstoši Būvniecības informācijas sistēmā reģistrētai būvniecības lietai Nr. BIS-BL-863422-17007, pamatojoties uz Ogres novada būvvaldes (turpmāk – Būvvalde) 2025. gada 3. decembrī izdoto būvatļauju Nr. BIS-BV-4.5-2025-252 uz Jaunveidojamās zemes vienības izbūvēta un ar Būvvaldes 2026. gada 10. septembra aktu par pieņemšanu ekspluatācijā - Kods 26041650040010 “Par objekta Teritorijas iela, Petūniju iela 13, Ogre pieņemšanu ekspluatācijā” ekspluatācijā nodota iela, kurai Zemes vienības Īpašnieks (kā norādīts Īpašnieka 2026. gada 17. septembra iesniegumā Pašvaldībai, reģistrācijas Nr. 2-4.1/4808), vēlas piešķirt nosaukumu “Liepziedu iela”.
Saskaņā ar Administratīvo teritoriju un apdzīvoto vietu likuma (turpmāk – Likums) 11. panta trešo daļu, pašvaldības dome piešķir, maina vai likvidē nosaukumus ielām un laukumiem pilsētās un ciemos, nosaukumus vai numurus viensētām, apbūvei paredzētajām zemes vienībām un ēkām, kā arī numurus telpu grupām. Valsts zemes dienests likvidē telpu grupas adresi un par to paziņo pašvaldībai, ja telpu grupu dzēš Nekustamā īpašuma valsts kadastra informācijas sistēmā. Nosaukumu vai numuru piešķiršanu, maiņu un likvidēšanu ēkām, apbūvei paredzētajām zemes vienībām un telpu grupām pašvaldības dome var nodot kādai no šīs pašvaldības institūcijām. Saskaņā ar Likuma 12. panta pirmo daļu nosaukumus administratīvajām teritorijām un to teritoriālā iedalījuma vienībām, kā arī ielām, laukumiem, viensētām un apbūvei paredzētajām zemes vienībām piešķir, maina vai apstiprina, ievērojot Valsts valodas likuma noteikumus par vietu nosaukumu veidošanu un lietošanu, kā arī ģeogrāfiskos, vēsturiskos, sadzīves un citus apstākļus.
Pašvaldību likuma 10. panta pirmās daļas 6. punkts noteic, ka tikai dome var piešķirt un mainīt nosaukumus ielām, parkiem, laukumiem un citiem publiskiem pašvaldības infrastruktūras objektiem.
Atbilstoši Ģeotelpiskās informācijas likuma 1. panta 26. punktam ielas nosaukumi ir oficiālie vietvārdi (toponīmi), jeb ģeogrāfiskie nosaukumi kopā ar informāciju, kas raksturo vai paskaidro tos, kā arī norāda uz attiecīgo vietvārdu ģeogrāfisko piesaisti konkrētiem objektiem. 
Vietvārdu (vietu nosaukumu jeb toponīmu) veidošanas, piešķiršanas, apstiprināšanas, uzkrāšanas, publiskošanas, izmantošanas, saglabāšanas un aizsardzības kārtību nosaka Ministru kabineta 2012. gada 10. janvāra noteikumi Nr. 50 “Vietvārdu informācijas noteikumi” (turpmāk – Vietvārdu informācijas noteikumi).
Atbilstoši Vietvārdu informācijas noteikumu 16.1 punktam, vietvārdu piešķīrējinstitūcijām ir pienākums iesniegt Valsts valodas centrā atzinuma saņemšanai pieteikumu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu. Atzinumu Valsts valodas centrs sniedz šo noteikumu 16. punktā minētajā termiņā un kārtībā.
Vietvārdu informācijas noteikumu 24.1. apakšpunktā noteikts, ka pašvaldības, pamatojoties uz Valsts valodas centra atzinumu, piešķir oficiālos vietvārdus un oficiālos paralēlnosaukumus, maina vietvārdu statusu un precizē to rakstības formu adresācijas objektiem, kas noteikti normatīvajos aktos adresācijas jomā.
Atbilstoši Likuma 13. panta ceturtajai daļai - adresi piešķir, maina, precizē vai likvidē saskaņā ar likumu vai pašvaldības lēmumu. Pašvaldības lēmumu var izdot arī vispārīgā administratīvā akta veidā.
Saskaņā ar Ministru kabineta 2021. gada 29. jūnija noteikumu Nr. 455 “Adresācijas noteikumi” (turpmāk – Adresācijas noteikumi) 2.7. apakšpunktu - iela (arī laukums) ir viens no adresācijas objektu veidiem, savukārt 2.10. apakšpunktā noteikts, ka adresācijas objekts ir zemes vienība, uz kuras ir atļauts būvēt šo noteikumu 2.8. un 2.9. apakšpunktā minētos objektus (turpmāk – apbūvei paredzēta zemes vienība).
Adresācijas noteikumu 8.3. apakšpunktā noteikts, ka adresācijas objekta nosaukumu veido atbilstoši Valsts valodas likumā noteiktajām prasībām un normatīvajiem aktiem vietvārdu informācijas jomā.
Atbilstoši Ministru kabineta 2016. gada 2. augusta noteikumu Nr. 505 “Zemes ierīcības projekta izstrādes noteikumi” 28.1. apakšpunktam, apstiprinot zemes ierīcības projektu, vietējā pašvaldība pieņem lēmumu par adreses piešķiršanu jaunveidojamajām zemes vienībām.
Saskaņā ar Adresācijas noteikumu 11. punktu pilsētu un ciemu teritorijās ielai pēc tās izbūves piešķir nosaukumu saskaņā ar teritorijas plānojumu, detālplānojumu vai zemes ierīcības projektu, savukārt saskaņā ar 15. punktu pilsētu un ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam.
            Pašvaldībā 2026. gada 5. oktobrī saņemts Valsts valodas centra 2026. gada 5. oktobra atzinums Nr. 1-16.1/542 “Par jaunveidojamās ielas nosaukuma saskaņošanu” (turpmāk – Atzinums), reģistrācijas Nr. 2-4.1/5155, kurā norādīts, ka Valsts valodas centrs priekšlikumu par oficiālā vietvārda Liepziedu iela piešķiršanu Ogres novada Ogrē jaunveidojamai ielai saskaņā ar pievienoto shēmu atzīst par atbilstošu vietvārdu informācijas noteikumu prasībām attiecībā uz oficiālo vietvārdu.
            Nekustamā īpašuma valsts kadastra likuma 1. panta 14. punktā noteikts, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese.
Ņemot vērā minēto un to, ka  Zemes ierīcības projekta realizācijas rezultātā Nekustamais īpašums tiks sadalīts atsevišķos īpašumos, ir jāpieņem lēmums par adreses piešķiršanu septiņām jaunveidojamām zemes vienībām, kadastra apzīmējumi: 7480 003 1310; 7480 003 1311; 7480 003 1312; 7480 003 1313; 7480 003 1314; 7480 003 1315; 7480 003 1316, bet  ielai, kas izbūvēta uz jaunveidojamās zemes vienības, kadastra apzīmējums 7480 003 1317, atbilstoši saņemtajam Valsts valodas centra Atzinumam, jāpiešķir nosaukums “Liepziedu iela”, savukārt Nekustamā īpašuma nosaukums maināms no “Petūniju iela 13”  uz nosaukumu “Liepziedu iela”, Ogrē, Ogres novadā.
Pamatojoties uz Administratīvo teritoriju un apdzīvoto vietu likuma 11. panta trešo daļu, 12. panta pirmo daļu, 13. panta ceturto daļu, Pašvaldību likuma 10. panta pirmās daļas 6. punktu, Paziņošanas likuma 11. panta  trešo un piekto daļu, Ģeotelpiskās informācijas likuma 1. panta 26. punktu, Nekustamā īpašuma valsts kadastra likuma 1. panta 14. punktu, Ministru kabineta 2012 gada 10. janvāra noteikumu Nr. 50 “Vietvārdu informācijas noteikumi” 16.1, 17. punktu, 18.3. un 24.1. apakšpunktu, 30. punktu, Ministru kabineta 2016. gada 2. augusta noteikumu Nr. 505 “Zemes ierīcības projekta izstrādes noteikumi” 28.1. apakšpunktu, Ministru kabineta 2021. gada 29. jūnija noteikumu Nr. 455 “Adresācijas noteikumi” 2.7., 2.10., 8.3. un 33.1. apakšpunktu, 3., 9., 10., 11., 12., 15., 18., 32. punktu un ņemot vērā Valsts valodas centra 2026. gada 5. oktobra atzinumu Nr. 1-16.1/542 “Par jaunveidojamās ielas nosaukuma saskaņošanu”,

balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Mariss Martinsons, Matīss Mežaks, Pāvels Kotāns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 
Ogres novada pašvaldības dome NOLEMJ:

1. Piešķirt nosaukumu “Liepziedu iela” jaunveidojamai ielai Ogrē, Ogres novadā, kas izbūvēta uz zemes vienības, kadastra apzīmējums 7480 003 1317 (1. pielikums).
2. Piešķirt adresi jaunveidojamām zemes vienībām (2. pielikums):
2.1. kadastra apzīmējums 7480 003 1310, Liepziedu iela 1, Ogre, Ogres nov.;
2.2. kadastra apzīmējums 7480 003 1311, Liepziedu iela 3, Ogre, Ogres nov.;
2.3. kadastra apzīmējums 7480 003 1312, Liepziedu iela 5, Ogre, Ogres nov.;
2.4. kadastra apzīmējums 7480 003 1313, Liepziedu iela 7, Ogre, Ogres nov.;
2.5. kadastra apzīmējums 7480 003 1314, Liepziedu iela 9, Ogre, Ogres nov.;
2.6. kadastra apzīmējums 7480 003 1315, Liepziedu iela 4, Ogre, Ogres nov.; 
2.7. kadastra apzīmējums 7480 003 1316, Liepziedu iela 2, Ogre, Ogres nov..
3. Mainīt nekustamā īpašuma, kadastra numurs 7480 003 1298, nosaukumu “Petūniju iela 13”  uz nosaukumu “Liepziedu iela”, Ogrē, Ogres novadā.
4. Uzdot Ogres novada pašvaldības Centrālās administrācijas Komunikācijas nodaļai nodrošināt informācijas par lēmumu publicēšanu Ogres novada pašvaldības oficiālajā tīmekļvietnē www.ogresnovads.lv un Ogres novada pašvaldības informatīvajā izdevumā "Savietis".
5. Uzdot Ogres novada pašvaldības Centrālās administrācijas Ielu un ceļu uzturēšanas nodaļai atbilstoši normatīvajos aktos noteiktai kārtībai organizēt ielas nosaukuma norāžu izvietošanu.
6. Uzdot Ogres novada pašvaldības Centrālās administrācijas Kancelejai par pieņemto lēmumu paziņot:
6.1. Valsts zemes dienestam;
6.2. sabiedrībai ar ierobežotu atbildību “Reico”, vienotais reģistrācijas Nr. 40203417170, juridiskā adrese: Lauvu iela 22 – 10, Berģi, Garkalnes pag., Ropažu nov., LV-1024;
6.3. sabiedrībai ar ierobežotu atbildību “Latvijasmernieks.lv”, vienotais reģistrācijas Nr. 40003783960, juridiskā adrese: Eduarda Smiļģa iela 2A, Rīga, LV-1048.
7. Kontroli par Lēmuma izpildi uzdot Ogres novada pašvaldības izpilddirektoram.

(Sēdes vadītāja,
domes priekšsēdētāja A. Kraujas paraksts)

